Bybelstudie 13 Mei : Petrus se herstel (Johannes 21:15-19) | Fontainebleau Gemeenskapskerk
Petrus word herstel
In Johannes 21:15-19 lees ons die gesprek van Jesus en Petrus. Dit is ‘n aangrypende teksgedeelte:
15Toe hulle klaar geëet het, vra Jesus vir Simon Petrus: “Simon seun van Johannes, het jy My baie lief, meer as hulle hier?” “Ja, Here,” antwoord hy Hom, “U weet dat ek U liefhet.” Hy sê toe vir hom: “Laat my lammers wei.”
16Jesus vra hom weer ’n tweede keer: “Simon seun van Johannes, het jy My baie lief?” “Ja, Here,” antwoord hy Hom, “U weet dat ek U liefhet.” Hy sê toe vir hom: “Pas my skape op.”
17Jesus vra hom die derde keer: “Simon seun van Johannes, het jy My lief?” Petrus het bedroef geword omdat Jesus hom die derde keer gevra het: “Het jy My lief?”, en hy antwoord Hom: “Here, U weet alles. U weet dat ek U liefhet.” Hy sê toe vir hom: “Laat my skape wei.
18Dit verseker Ek jou: Toe jy jonger was, het jy self jou klere vasgemaak en gegaan waar jy wil; maar wanneer jy oud is, sal jy jou hande uitsteek, en iemand anders sal jou vasmaak en jou bring waar jy nie wil wees nie.”
19Dit het Jesus gesê en daarmee aangedui deur watter soort dood Petrus God sou verheerlik. Daarna sê Hy vir hom: “Volg My!
Petrus se maand was nogal erg. Eers sê hy dat hy nooit Jesus sal verloon nie, dan verloon hy Jesus drie keer voor die haan kraai. Met die opstanding word daar spesifiek aan hom die volgende uitnodiging gegee: “Maar gaan sê vir sy dissipels en in die besonder vir Petrus: Hy gaan julle vooruit na Galilea toe. Daar sal julle Hom sien soos Hy vir julle gesê het.”
Hier is hy nou, in Galilea by ‘n visbraai! Nou word Petrus deur Jesus herstel. Die drie vrae aan Petrus is die spieëlbeeld van sy drie verlonings. Petrus toon enorme groei in sy lewe tussen Paasfees en Pinkster. Dallas Willard het ‘n fantastiese beskrywing oor sy groei, lees dit gerus hier.
Hoe dink jy was Jesus se stemtoon en sy gesigsuitdrukking terwyl hy met Petrus gesels? Wat leer ons oor ons eie emosies in hierdie teks.
In vandag se Bybelstudie het ons bietjie hieroor gesels. Kyk gerus van die video hieronder.